་འཛིན་ཉིད་དུ། །བཞེངས་པ་མིན་
ནམ་རྒྱུད་ཐ་དད། །ཡིན་ན་མངོན་རྟོགས་ཚར་གཅིག་པུ། །རྣལ་འབྱོར་ཤེས་རྒྱུད་མི་གཅིག་པ།
གཉིས་ཀྱི་ཉམས་སུ་མྱོང་བྱའི་ཕྱིར། །ཧ་ཅང་ཐལ་བར་འགྱུར་ཞེ་ན། །འབྲས་བུའི་རྡོ་རྗེ་འཛིན་
ཉིད་དུ། །བཞེངས་པའི་དྲི་ཟ་རྣལ་འབྱོར་པ། །རང་གི་བར་དོ་ཡིན་པའི་ཕྱིར། །རྒྱུད་གཞན་ཉིད་
དུ་ཐལ་བ་མེད། །རང་གི་བར་དོ་རང་ཉིད་ལ། །ཇི་ལྟར་འཇུག་པ་ཡིན་ཞེ་ན། །རང་གི་སྐྱེ་བ་སྔ་
མ་ཡི། །བར་དོ་རང་ལ་མི་འཇུག་ཀྱང་། །སྐྱེ་བ་ཕྱི་མ་འཛིན་འགྱུར་གྱི། །བར་དོས་ལུས་གཞན་
མི་འཛིན་པར། །རང་ཉིད་ཆོས་སྐུར་སངས་རྒྱས་པའི། །ཞལ་དུ་ཞུགས་ནས་གཟུགས་ཀྱི་སྐུ། །
སྒྱུ་མའི་ཚུལ་གྱིས་བཞེངས་བྱས་ནས། །དག་དང་མ་དག་ཞིང་རྣམས་སུ། །ལ་ལར་སྣོད་བཅུད་སྦྱོང་
བ་དང་། །ལ་ལར་སྦྱངས་ཟིན་ཚུལ་གྱིས་རོལ། །དེ་ཚེ་ཁོ་ནར་མ་ཟད་ཀྱི། །དཀྱིལ་འཁོར་གཅིག་
ཏུ་གང་ཤར་བའི། །གཞལ་ཡས་ཁང་དང་ལྷ་རྣམས་ཀུན། །རྣལ་འབྱོར་པའམ་གཙོ་བོ་ཡི། ། ལྷ་དེ་ཁོ་
200

སྔགས་ལ་འཇུག་པའི་མུན་པ་སེལ་བར་བྱེད་པའི་ཆོས་ཀྱི་སྒྲོན་མེ་གཞུང་ཚན་བཅུ་བདུན་པ།
ནའི་ཤེས་རྒྱུད་ལས། །གཞན་དུ་བཤད་པར་བྱ་མིན་ཏེ། །རྣམ་རོལ་ཇི་སྙེད་རྣལ་འབྱོར་པ། །
རང་གི་ཡེ་ཤེས་སུ་འདུ་བ། །རྡོ་རྗེ་སློབ་དཔོན་ཞེས་བྱ་བའི། །དེ་ཁོ་ན་ཉིད་དུ་བཞེད་དོ། །གཞི་
ཡི་དུས་སུའང་རྣམ་ཤེས་ལ། །གང་སྣང་རྣམ་པར་ཤེས་ཉིད་དུ། །འདུ་བར་མ་ཤེས་རྣལ་འབྱོར་
པས། །སྔགས་ཀྱི་ཉམས་ལེན་ཇི་ལྟར་བྱེད། །ཞི་བ་ལྷ་དང་ཟླ་གྲགས་ཀྱིས། །རང་རིག་བཀག་
དང་འགལ་ཞེ་ན། །རང་ཉིད་ཡོད་པ་མ་ཡིན་ན། །རང་གི་རང་ཉིད་ཇི་ལྟར་རིག །ཞེས་སོགས་
སྤྲོས་པ་གཅོད་པའི་ཚེ། །ཡིན་གྱི་ཐ་སྙད་དུ་མ་ཡིན། །བདེ་སྟོང་ཟུང་དུ་སྦྱོར་བའི་ཚེ། །སྟོང་ཉིད་
ཡེ་ཤེས་མ་ཡིན་ན། །ཕྱག་རྒྱ་ཆེན་མོ་ཇི་ལྟར་འཐད། །ཡིན་ན་རང་གིས་རང་རིག་གོ །དེ་སྐད་
འདི་ཡང་རྣལ་འབྱོར་པའི། །ཉམས་ལེན་ངོ་ན་རང་གཞན་ཀུན། །རྫ་ས་གཞན་ཉིད་དུ་ཞེན་པ་དང་།
རྣམ་ཤེས་དང་ནི་ཡེ་ཤེས་ཀྱི། །རྣམ་རོལ་ལས་གཞན་སྣང་བ་ཡི། །རྟེན་འབྲེལ་སྣ་ཚོགས་ཡོད་དོ་
ཞེས། །བྱིས་པས་བཏགས་པའི་གསང་ཚིག་ཀུན། །སྤང་བར་བྱ་བའི་ཕྱིར་ཡིན་ནོ།། །།ཤུ་བྷཾ།།
༄༅། །ཨོཾ་སྭསྟི་སིདྷ། རྡོ་རྗེ་འཛིན་ལ་ཕྱག་བྱས་ནས། ཁོ་བོས་སྔགས་དང་བྱམས་པའི་
ཆོས། །འཆད་ཚེ་ཆོས་དབྱིངས་མ་གཏོགས་པའི། །ཆོས་གཞན་ཡོད་པ་མིན་ཞེས་དང་། །ངོ་བོ་ཉིད་
མེད་དུ་སྨྲ་བའི། །གཞུང་འཆད་ཚེ་ན་ཀུན་རྫོ་བ་ལས། །མ་གཏོགས་ཆོས་གཞན་ཡོད་མིན་པ། །དེ་ཚེ་
ཀུན་རྫོབ་ཀྱང་མེད་པས། །ཡོད་ན་དོན་དམ་བདེན་ནོ་ཞེས། །ས་སྐྱའི་གྲུབ་མཐར་ཐག་བཅད་ཚེ། །
ཡིད་ལ་བསམ་པ་གཞན་བྱས་ནས། །སྨྲ་མཁས་ནེ་ཙོའི་དབང་པོ་འགའ། །གྲུབ་མཐའི་འཛིན་
ལུགས་གཙང་བ་དང་། །མི་གཙང་སོ་སོར་འབྱེད་དགོས་ཟེར། །དེ་ཡི་ཤེས་བྱེད་དྲིས་པ་ན། །མ་
དག་ལུས་སོགས་ཀུན་རྫོབ་ཀྱི། །བདེན་པ་ཚད་མས་མ་གྲུབ་ན། །རྒྱུ་འབྲས་ཆོས་ལ་བསྐུར་
བཏབ་ཟེར། །སྣང་གསུམ་འཆད་པའི་ལམ་འབྲས་པ། །གཙང་མ་རྣམས་ལ་འདི་སྐད་འདྲི། །
རྫོགས་སངས་རྒྱས་ལ་དག་པ་ཡི། །སྣང་བ་ལས་གཞན་མི་འཆར་ན། །རྫོགས་སངས་རྒྱས་ཀྱིས་
མ་གཟིགས་ཕྱིར། །མ་དག་སྣང་བ་མེད་པར་འགྱུར། །འཁྲུལ་སྣང་དང་ནི་ལས་སྣང་ཞེས། །འཆད་
ན་དེ་དག་ཅི་ལ་ཟེར། །མ་དག་སེམས་ལ་གང་སྣང་བ། །དེ་ལས་གཞན་པའི་དོན་ཡོད་ན། །
འཁྲུལ་པར་མི་འགྱུར་དེ་མེད་ན། །ཀུན་རྫོབ་ཕལ་ཆེར་བཀག་པའི་ཕྱིར། །བསོད་ནམས་ཚོགས་
201

ལྔ་རིག་དཔེ་ཚོགས་ལས།
༼པ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
སོག་མ་འཁྲུལ་ལམ། །འགྲོ་དྲུག་ལས་སྣང་ཇི་སྙེད་པ། །འཕྲལ་གྱི་འཁྲུལ་རྒྱུས་མ་བསླད་པའི། །
རྟོག་མེད་ཉིད་ཕྱིར་མངོན་སུམ་གྱི། །ཚད་མར་འཆད་པ་གསར་བྱུང་གི །ཆོས་ཡིན་ས་སྐྱའི་ཆོས་
ན་མེད། །མི་ལ་ཆུར་སྣང་ཡོད་ཅེས་པའི། །ལམ་འབྲས་འཆད་པ་འགའ་མེད་དམ། །དོན་དམ་
བྱང་ཆུབ་སེམས་སྒོམ་པ། །མེད་པར་དགག་པའི་སྟོང་པ་ཉིད། །བསྒོམ་བྱར་འཆད་པའི་ལམ་
འབྲས་པ། །གྲུབ་མཐའ་གཙང་མ་འགའ་མེད་དམ། །བསྒོམ་དེ་གཞུང་བཤད་ཐམས་ཅད་ན། །
དུག་ཅན་ལྟ་བར་མ་བཤད་དམ། །ལམ་འབྲས་པ་ལ་ཕར་ཕྱིན་ལས། །ལྷག་པའི་ལྟ་བ་ཡོད་དམ་
མེད། །མེད་ན་ལྟ་གྲུབ་བརྒྱད་བཤད་པའི། ཁྱད་པར་གྲུབ་མཐའ་གཙང་མས་སྨྲོས། །ཡོད་ན་ཕར་
ཕྱིན་སྤྲོས་བྲལ་ལས། །ལྷག་ཚེ་སྤྲོས་བཅས་འགྱུར་བ་ཅི། །ལམ་འབྲས་པ་ལ་དོན་དམ་པའི། །
བདེན་པའི་ངོས་འཛིན་ཡོད་དམ་མེད། །མེད་ན་སྔགས་གཞུང་ཀུན་ལས་ཉམས། །ཡོད་ན་དེའི་
མཚན་གཞི་འདྲི། །བུམ་པ་བདེན་སྟོང་ལ་སོགས་པ། །གསར་བྱུང་ཆོས་ཀྱི་གཏམ་སྨྲ་བའི།
སྤྲོས་པའི་མཐའ་ཀུན་བྲལ་བ་དང་། །གསལ་སྟོང་ཟུང་འཇུག་ལ་སོགས་པ། །ཟེར་ན་མཐའ་བྲལ་
མེད་དགག་ལ། །སྔགས་ཀྱི་དོན་དམ་པར་འཆད་པ། །རྒྱུད་གཞུང་ཀུན་ལས་གསལ་བར་བཀག།
གསལ་སྟོང་སོགས་ཀྱི་མཚན་གཞི་ནི། །དྲིས་ཚེ་ཆོས་གཞན་གསལ་བ་སོགས། །དགག་བྱ་བདེན་
གྲུབ་ཀྱིས་སྟོང་ཞེས། །གསར་བྱུང་ཆོས་དེ་དབྱངས་སུ་ལེན། །འདི་ནི་གཞན་སྟོང་ཐ་ཤལ་ཞིག །
ཡིན་མོད་ཁྱོད་ཀྱང་དེ་འདོད་དམ། །འཁོར་འདས་དབྱེར་མེད་ཅི་ལ་ཟེར། །འཁོར་བ་ཚད་མས་
གྲུབ་གྱུར་ན། །དེ་ཚེ་མྱ་ངན་འདས་མི་འགྲུབ། །འཁོར་བ་ཚད་མས་མ་གྲུབ་ན། །ཀུན་རྫོབ་
བདེན་ལ་བསྐུར་པ་བཏབ། །རྒྱུད་ལས་འཁོར་འདས་དབྱེར་མེད་ཀྱི། །མཚན་གཞི་ཨེ་ཝཾ་ཉིད་ལ་
བཤད། །ཨེ་ཝཾ་ངོས་འཛིན་ལམ་འབྲས་པའི། །གྲུབ་མཐའ་གཙང་མ་རྣམས་ཀྱིས་སྨྲོས། །ཡེ་ཤེས་
ཚོགས་སོག་བྱེད་པའི་ཚེ། །བཤིག་ནས་སྟོང་ཉིད་སྒོམ་པ་དང་། །བཙན་ཐབས་སྒོམ་པ་རྣམ་
གཉིས་བཤད། །བཤིག་ནས་བསྒོམ་པའི་དགོས་པ་ཅི། །རིགས་པས་དཔྱད་པའི་སྟོང་པ་ཉིད། །
དུག་ཅན་ལྟ་བར་མི་འགྱུར་རམ། །ཡེ་ཤེས་ཚོགས་ཀྱི་སྟོང་པ་ཉིད། །ངོ་བོ་ཉིད་མེད་སྨྲ་ལུགས་
སམ། །སྔགས་ལུགས་གཞན་ཞིག་ཡོད་དམ་འདྲི། །དང་པོ་ལྟར་ན་ཆོས་རྣམས་ཀུན། །རང་རང་
ངོ་བོས་སྟོང་པ་ལ། །མཉམ་པར་བཞག་པའི་ངང་ཉིད་ནས། །རྟེན་འབྲེལ་སྣ་ཚོགས་འཆར་བ་
202

སྔགས་ལ་འཇུག་པའི་མུན་པ་སེལ་བར་བྱེད་པའི་ཆོས་ཀྱི་སྒྲོན་མེ་གཞུང་ཚན་བཅུ་བདུན་པ།
འགལ། །ཕྱི་མ་ལྟར་ན་ཀུན་རྫོབ་ཀུན། །རང་རང་ངོ་བོས་སྟོང་པ་དང་། །དོན་དམ་གཞན་གྱིས་
སྟོང་པ་ལས། །གཞན་མེད་ཁྱོད་ཀྱང་དེ་འདོད་དམ། །སྔགས་ཀྱི་དོན་དམ་གཉིས་མེད་ཀྱི། །
ཡེ་ཤེས་རྒྱུ་འབྲས་ངོ་བོ་ཡི། །སྟོང་ལས་གཞན་དུ་བཤད་པ་མེད། །ཐལ་རང་གཞུང་གི་སྟོང་པ་ཉིད། །
འདི་དང་མཐུན་པར་འཆད་ནུས་པ། །མིན་ནོ་ཕྱིས་བྱུང་གཏམ་སྐད་དང༌། །མཐུན་པར་ཁྱེད་ཀྱང་
འཆད་བྱེད་དམ། །སྔགས་ཀྱི་སྒྲུབ་ཐབས་ཚོགས་གཉིས་པོ། །མཐའ་དག་དོན་དམ་བདེན་པར་
ངེས། །མེད་པར་དགག་པའི་སྟོང་ཉིད་ལས། །གཞན་པའི་དོན་དམ་བདེན་མེད་ཅེས། །ཟེར་བ་
གཙང་མའི་གྲུབ་མཐའ་འམ། །ཕ་རོལ་ཕྱིན་པའི་སྟོང་པ་ཉིད། །རྣམ་གྲངས་པའི་དོན་དམ་དང་། །
སྤྱིའི་དོན་དམ་གསང་སྔགས་ཀྱི། །དོན་དམ་རྣམ་གྲངས་མིན་པའི་དང་། །སྦས་པའི་དོན་གྱི་དོན་
དམ་ཞེས། །ངེད་ཀྱིས་གྲུབ་མཐའ་གཙང་མར་འཆད། །ལ་ལ་བདེན་གྲུབ་ཁས་ལེན་པ། །དབུ་
མའི་གྲུབ་མཐའ་མིན་ཞེས་ཟེར། །བདེན་དང་བདེན་པར་གྲུབ་པ་ཡི། ཁྱད་པར་ཟླ་བ་གྲགས་
པའི་གཞུང་། །འཆད་པོ་གསར་བྱུང་རྣམས་ཀྱི་གཏམ། །སྔོན་བྱོན་སུས་ཀྱང་བཤད་པ་མེད། །
ཀུན་རྫོབ་བདེན་པ་ཚད་གྲུབ་ཏུ། །སྨྲ་བ་ལོ་བརྒྱ་ཚུན་ཆད་ཀྱི། །གཏམ་ཡིན་སྔོན་རབས་རྒྱ་བོད་
དུ། །གྲགས་པ་སུས་ཀྱང་བཤད་པ་མེད། ཁྱེད་ཅག་གྲུབ་མཐའ་གཙང་མ་ནི། །ཕྱིས་བྱུང་
གཏམ་དང་སྲེས་ནས་འཆད། །ཁོ་བོ་ཅག་ནི་གཞུང་ཆེན་དང༌། །བསྟུན་ནས་གོང་མའི་གཞུང་
ལུགས་འཆད། །འདི་ན་གྲུབ་མཐའ་གཙང་མ་བ། །ལ་ལས་གཞན་གཞུང་འགོག་པ་ན། །ཆོས་
ཀུན་བདེན་མེད་དུ་ཞེན་པ། །ཆད་པའི་ལྟ་བ་ཡིན་ཞེས་དང༌། །བདེན་གྲུབ་ཆོས་འགའ་ཁས་བླངས་
ན། །རྟག་པའི་ལྟ་བར་སོང་ཞེས་སྨྲ། །ངོ་བོ་ཉིད་མེད་སྨྲ་གཞུང་དུ། །བདེན་ཞེན་རྟག་པར་ལྟ་
ཉིད་ཕྱིར། །ལུགས་དེར་རྣམ་གྲངས་མིན་པ་ཡི། །དོན་དམ་བདེན་པ་མི་བཞེད་མོད། །གང་དུ་
དོན་དམ་བདེན་འདོད་པའི། །གཞུང་དེར་དོན་དམ་བདེན་གྲུབ་བཞེད། །འོན་ཀྱང་དེར་འཛིན་
རྟོག་པ་ནི། །མཐའ་དག་སྤང་བྱ་ཉིད་ཡིན་ཕྱིར། །ཆོས་ཀུན་སྤྲོས་དང་བྲལ་བར་གྲུབ། །སྤྲོས་
ཀུན་བྲལ་བའི་ཀྱཻ་རྡོ་རྗེ། །གནས་ལུགས་ཉིད་དུ་སྔགས་པས་འཆད། །བདེན་མེད་ཞེན་བློ་ཆད་ལྟ་
ན། །དབུ་མའི་རིགས་པས་ཆོས་རྣམས་ཀུན། །བདེན་གྲུབ་བཀག་པའི་རྗེས་དཔག་དང་། །
རིགས་ཤེས་ཆད་ལྟ་ཉིད་དུ་ཐལ། །ཆད་ལྟ་འབད་ནས་སྒྲུབ་བྱེད་པའི། །དབུ་མའི་རིགས་ཚོགས་
203

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼པ༽
དེ་ངོ་མཚར། །གཞུང་ལུགས་ཆེན་པོ་དཔྱིས་ཕྱིན་པ། །མེད་པར་རྟག་ཆད་ལྟ་བ་ཡི། །ངོས་འཛིན་
སྐད་གསང་མཐོན་པོར་ནི། །སྨྲ་མཁས་དེ་དག་གད་མོའི་རྒྱུ། །ཆོས་འགའ་བདེན་པར་གྲུབ་ཉིད་
དུ། །དུས་རྣམས་ཀུན་ཏུ་ཁས་བླངས་ནས། །རིགས་པས་བཤིག་ཚེ་དེ་མེད་པར། །ཞེན་པའི་
ཤེས་རབ་ཆད་ལྟ་ཡི། །ངོས་འཛིན་ཡིན་ནོ་ཆོས་རྣམས་ཀུན། །གདོད་ནས་བདེན་པར་གྲུབ་མིན་
པ། །དེ་ལ་དེར་ཞེན་གནས་ལུགས་དང་། །མཐུན་ཕྱིར་ཅི་ཞིག་ཆད་པར་ལྟ། །དེ་བཞིན་ཀུན་རྫོབ་
ཆོས་རྣམས་ཀུན། །གདོད་ནས་ཡོད་མ་མྱོང་བ་ལ། །ཡོད་པ་མིན་ཞེས་སྨྲས་པའི་ཚེ། །ཐར་པའི་
ལམ་གྱི་གནད་འཆུག་ཞེས། །བྱིས་པས་བརྟགས་པའི་སྨྲ་མང་པོ། །རྒན་པོས་དབྱངས་སུ་ལེན་མི་
འཚལ། །དེ་སྐད་འདི་ན་ཕྱོགས་འགའ་ལ། །སྡང་བས་མ་ཡིན་ཕྱོགས་གཞན་ལ། །ཆགས་པས་
མ་ཡིན་མདོ་རྒྱུད་ལ། །རྨོངས་པས་མ་ཡིན་རྙེད་པ་དང་། །བཀུར་བསྟིའི་ཕྱིར་མིན་ལུགས་གཞན་
གྱིས། །འཆལ་གཏམ་དབྱངས་སུ་བླངས་པ་མིན། །ཡིན་ནོ་གཏི་མུག་ཆེན་པོ་ཡིས། །གཏི་མུག་
སེལ་བར་བྱེད་པ་དང་། །ཆགས་པ་ཆེན་པོས་ཆགས་པ་ཡང་། །ཐམས་ཅད་སེལ་བྱེད་ཞེ་སྡང་ཆེས།
ཞེ་སྡང་ཀུན་སེལ་འདི་སྤྲིངས་པས། །ཀུན་ཀྱང་ཆོས་སྐུར་རོ་གཅིག་ཤོག། །།ཤུ་བྷཾ།།
༄༅། །ཨོཾ་སྭསྟི། རྡོ་རྗེ་འཆང་ལ་ཕྱག་བྱས་ནས། །སྔོན་གྱི་ཆོས་ལུགས་དམ་པ་ནི། །རྣ་
བའི་ལམ་དུ་མ་གྱུར་པས། །བདག་ལ་རྩོད་པ་དེ་བསལ་བྱ། །དེ་ལ་ཁ་ཅིག་འདི་སྙམ་དུ། །ལྷ་
དང་སྔགས་ཀྱི་བསྒྲུབ་པའི་གཞི། །དོན་དམ་བདག་ཡིན་ཞེས་ཟེར་བ། ། འདི་འདྲ་གྲངས་ཅན་
ལུགས་ཡིན་ཏེ། །གཟུང་འཛིན་གཉིས་དང་བྲལ་བ་ཡི། །ཤེས་རིག་རྟག་པ་གཅིག་པུ་སྟེ། །དམ་
པའི་བདག་དང་སྐྱེས་པ་དང་། །འཁོར་འདས་ཀུན་གྱི་བྱེད་པ་པོར། །འདོད་པས་དེ་དང་མཚུངས་
ཤེ་ན། །དེ་མཚུངས་མིན་པའི་ཤེས་བྱེད་ཀྱི། །ལུང་དང་རིགས་པ་འདིར་བསམ་བྱ། །ལུང་ནི་
ལྷན་ཅིག་སྐྱེས་པ་དང༌། །གྲུབ་མཐས་རྣམ་བརྟགས་བདག་གཉིས་ཀྱིས། །སྟོང་པའི་རང་རིག་ཡེ་
ཤེས་ལ། །དམ་པའི་བདག་ཅེས་ཇི་སྐད་དུ། །དེ་བཞིན་ཉིད་དག་དག་པའི་བདག།བདེན་པར་སྨྲ་
ཞིང་ཚིག་མི་འགྱུར། །ཅེས་དང་བདག་མེད་སྲོག་གི་བདག །ཐོབ་པ་སངས་རྒྱས་དག་པའི་བདག།
ཅེས་དང་བདག་དང་བདག་མེད་ཀྱི། །སྤྲོས་པ་ཞི་བ་དམ་པའི་བདག །ཅེས་དང་ཡེ་ཤེས་ཚོགས་
204

སྔགས་ལ་འཇུག་པའི་མུན་པ་སེལ་བར་བྱེད་པའི་ཆོས་ཀྱི་སྒྲོན་མེ་གཞུང་ཚན་བཅུ་བདུན་པ།
སོག་ཚེ། །སྟོང་ཉིད་ཡེ་ཤེས་རྡོ་རྗེ་ནི། །ང་དང་བདག་ཏུ་སྒོམ་པར་གསུང་། །རིགས་པ་གྲངས་
ཅན་ཤེས་རིག་གི །བདག་དེ་གང་ཟག་སྐྱེས་བུ་དང་། །ངར་འཛིན་རྟོག་པའི་གཟུང་བྱ་དངོས།
བ་པོ་ཡིན་ཡོན་ཏན་དང་། །བྱ་བ་གང་ཡང་མི་བྱེད་དང་། །ཐར་པ་ཐོབ་པའི་གནས་སྐབས་སུ།
གཟུང་འཛིན་སྤྲོས་པ་ཀུན་བྲལ་བའི། །ཤེས་རིག་ཙམ་དུ་གནས་ཤེས་ཟེར། །རང་ལུགས་དམ་
པའི་བདག་དེ་ནི། །ངར་འཛིན་ལ་སོགས་རྟོག་པ་ནི། །ཀུན་གྱི་ཡུལ་ལས་འདས་པ་དང་། །
བདག་མེད་རྟོགས་པའི་ཤེས་རབ་སོགས། །ཡོན་ཏན་ཀུན་དང་དབྱེར་མེད་ཅིང་། །རྫོགས་སངས་
རྒྱས་ཏེ་སྐུ་གསུམ་དང༌། །ཕྲིན་ལས་ལྷུན་གྱིས་གྲུབ་པར་བཞེད། །འདི་ཉིད་དྲི་མ་དང་བཅས་ཚེ། །
རང་བཞིན་གནས་པའི་རིགས་དང་ནི། །རྒྱུ་ཡི་རྒྱུད་དང་སངས་རྒྱས་ཀྱི། །སྙིང་པོ་དང་ནི་འཁོར་
འདས་ཀྱི། །ཆོས་རྣམས་ཀུན་གྱི་གནས་དང་ནི། །རང་བཞིན་སངས་རྒྱས་ཞེས་བྱར་གསུངས།
དམ་པའི་བདག་ཅེས་བརྡ་བཏགས་ཀྱང༌། །རྟོག་པའི་ཡུལ་དུ་མི་འགྲོ་ཞིང༌། །རྟོག་མེད་ཤེས་པས་
བདག་ཉིད་དུ། །